b'\n_START_ARTICLE_\nSentrong pampangasiwaan\n_START_PARAGRAPH_\nAng isang sentrong pampangasiwaan, sentrong administratibo, o punong pampangasiwaan (Ingles: administrative centre), ay isang luklukan o sentro ng panrehiyon na pangasiwaan o lokal na pamahalaan, o isang bayang kondado, o ang pook kung saang matatagpuan ang sentral o gitnang pangasiwaan o administrasyon ng isang komyun._NEWLINE_Sa mga bansa kung saang isa sa kanilang mga wikang pampangasiwaan ay ang wikang Pranses (tulad ng Belhika, Luxembourg, Switzerland o maraming mga bansang Aprikano) at sa ilang mga ibang bansa (tulad ng Italya, ihambing sa salitang capoluogo), ang isang chef-lieu (Pagbigkas sa Pranses:\xc2\xa0[\xca\x83\xc9\x9bflj\xc3\xb8], pangmaramihan chefs-lieux (literal na "punong lugar" o "ulong lugar"), ay isang bayan o lungsod na nakatataas mula sa isang pampangasiwaang perspektibo. Ang \xe2\x80\x98f\xe2\x80\x99 sa chef-lieu ay binibigkas, kabaligtaran sa chef-d\'oeuvre kung saang hindi ito binibigkas.\n_START_SECTION_\nAlgeria\n_START_PARAGRAPH_\nTinatawag na chef-lieu ang kabisera ng isang lalawigang Alheryano. Tinatawag ding chef-lieu ang kabisera ng isang distrito, ang sumunod na pinakamalaking dibisyon. Ang kabisera ng pinakamababang dibisyon, ang mga munisipalidad, ay tinatawag na agglomeration de chef-lieu (aglomerasyong chef-lieu) at dinaglat ito bilang A.C.L.\n_START_SECTION_\nBelhika\n_START_PARAGRAPH_\nAng chef-lieu sa Belhika ay ang sentrong pampangasiwaan ng bawat isa sa sampung mga lalawigan ng Belhika. Tatlo sa mga lungsod na ito ay nagbibigay rin ng kanilang pangalan sa kanilang lalawigan (Antwerp, Li\xc3\xa8ge at Namur).\n_START_SECTION_\nHordan\n_START_PARAGRAPH_\nSa Kahariang Hashemito ng Hordanya, kilala ang mga sentrong pampangasiwaan bilang "mga punong bayan" (chief towns) o mga nahia. Ang mga nahia ay maaaring nangangasiwa sa isang sub-distrito (qda), isang distrito (liwa), o isang gobernado o governorate (muhafazah).\n_START_SECTION_\nMga bansa sa Kanlurang Aprika na nagsasalita ng wikang Pranses\n_START_PARAGRAPH_\nKaramihan sa mga bansa sa Kanlurang Aprika na nakakamit ng kalayaan mula sa Pransiya noong kalagitnaan ng ika-20 dantaon ay nakapamana ng Pranses na estrukturang pampangasiwaan ng mga Departmento at Komyun, na pinamumunuan ng isang Chief-Lieu. Kabilang sa mga bansang gumagamit pa rin ng "Chief-Lieu" upang matukoy ang himpilang pampangasiwaan ng isang subdibisyon ng pamahalaan ay Senegal, Burkina Faso, Benin, Mali, at Niger\n_START_SECTION_\nPransiya\n_START_PARAGRAPH_\nAng chef-lieu ng isang d\xc3\xa9partement ay kilala bilang pr\xc3\xa9fecture. Ito ay isang komyun (katumbas ng isang bayan o lungsod sa Pilipinas) kung saang matatagpuan ang prepekto ng d\xc3\xa9partment (at lahat ng mga paglilingkod sa ilalim ng kaniyang pamamahala), sa isang gusaling kung tawagi\'y ang prepektura. Sa bawat rehiyon, isa sa mga d\xc3\xa9partment ay nakatataas sa iba, at ang prepekto ay nagdadala ng titulong Prepekto ng rehiyong X\xe2\x80\xa6, Prepekto ng Departmentong Z\xe2\x80\xa6 at ang lungsod kung saang matatagpuan ang panrehiyon na prepekto ay kilala bilang chef-lieu ng rehiyon o, mas-karaniwan, Panrehiyon na prepektura. Ngunit ang mga paglilingkod ay pinamamahala ng prepektura ng d\xc3\xa9partment.  _NEWLINE_Ang chef-lieu ng isang arrondissement, na madalas na kilala bilang sous-pr\xc3\xa9fecture ay ang komyung kung saang matatagpuan ang sub-prepekto ng arrondissement (at mga paglilingkod sa ilalim ng kaniyang pamamahala), sa isang gusaling kung tawagi\'y sub-prepektura. Ang arrondissement kung saang matatagpuan ng prepektura ng d\xc3\xa9partement prefecture ay karaniwang hindi nagtataglay ng isang sub-prepekto o sub-prepektura, ang pangasiwaan ay karaniwang inilipat sa Kalihim-heneral ng pandepartamentong prepektura, na nagsisilbing sub-prepekto para sa arrondissement.  _NEWLINE_Ang chef-lieu ng isang canton ay karaniwang pinakamalaking komyun sa loob ng canton, ngunit mayroon lamang itong gampanin sa turing. Walang tiyak na mga paglilingkod ang pinamamahalaan nito. Sa nagdaang mga dekada, laging may isang gendarmerie na isang ingat-yaman at mahistrado ng kapayapaam.  _NEWLINE_Ang chef-lieu ng isang komyun ay ang pangunahing lugar ng komyun na nagbibigay ng pangalan sa nabanggit na komyun, ang ibang mga lugar ng komyun ay tinatawag na mga hamlet. Ang mga tipograpong Pranses ay gumagamit ng malaking titik para sa \xe2\x80\x98Le\xe2\x80\x99 o \xe2\x80\x98La\xe2\x80\x99 bago ang pangalan ng mga lugar na may katayuang \xe2\x80\x98chef-lieu ng bayan\xe2\x80\x99, at maliit na titik na \xe2\x80\x98le\xe2\x80\x99 o \xe2\x80\x98la\xe2\x80\x99 para sa mga hamlet.\n_START_SECTION_\nRusya\n_START_PARAGRAPH_\nSa Rusya, ikinakapit ang terminong ito sa mga tinitirhang pamayanan o pook na nagsisilbing luklukan o sentro ng pamahalaan ng mga entidad ng maraming mga antas. Ang tanging kataliwasan sa patakarang ito ay ang republika, kung saang ginagamit ang salitang "kabisera" upang matukoy ang luklukan o sentro ng pamahalaan. Ang kabisera ng Rusya ay isa ring entidad na hindi kinakapit ang salitang "sentrong pampangasiwaan". Umiiral ang isang kahalintulad na kaayusan sa Ukraine.\n_START_SECTION_\nSwitzerland\n_START_PARAGRAPH_\nIkinakapit ang salitang chef-lieu sa kabisera ng bawat canton ng Switzerland. Sa 16 sa 26 na mga canton, nahahati ang teritoryo sa mga distrito. Bawat distrito ay mayroon ding isang lungsod na hinirang bilang isang chef-lieu at bawat isa ay may isang prepekto (katumbas ng isang alkalde o gobernador).\n_START_SECTION_\nTunisya\n_START_PARAGRAPH_\nAng salitang chef-lieu ay ginamit upang italaga ang kabisera ng bawat  gouvernorat (departamento). Bawat isa sa 24 na mga gouvernorat ay nahahati sa mga delegation (distrito), at bawat isa naman sa mga ito ay may isang punong lungsod bilang chef-lieu of delegation.\n_START_SECTION_\nUnited Kingdom (Nagkakaisang Kaharian)\n_START_PARAGRAPH_\nSa Nagkakaisang Kaharian (UK) ito ay ang sentro ng isang lokal na awtoridad, na iba sa isang makasaysayang kondado na may bayang kondado (county town).'